
Das Labyrinth bei Friedrich Dürrenmatt. Untersuchungen im "Minotaurus" und in "Der Stadt"

A dolgozatomban Friedrich Dürrenmattal foglalkozom, aki az egész világot egy labirintusként értelmezte. Célom, hogy bemutassam miként értelmezte a svájci szerző a labirintus motívumát, mi jellemezte teóriáját. A tanulmány első része a labirintus, mint motívum elméleti hátterét, a szó etimológiai jellemzőit valamint jelentéstartalmait igyekszik feltárni. A tradicionális és a modern labirintus-elképzelést hasonlítom össze arra is fókuszálva, hogy a labirintus nemcsak, mint építmény, hanem mint kultúrtörténeti gondolkodásmód is fontos szerepet játszik az antikvitástól egészen napjainkig.
Friedrich Dürrenmatt műveinek középpontjában az egyén elveszettsége, orientálódási nehézségei állnak. Az egyén nemcsak a világban veszett el, hanem ezzel párhuzamosan a saját identitását sem találja. Dürrenmatt a labirintus-motívumának különböző típusait hívja segítségül, elméletének kifejezésére. A svájci szerző két művét választottam ki elemzésem tárgyául, a Minotaurus című balladáját, valamint a Die Stadt című elbeszélését. Mindkettőben megjelenik a labirintus, de más- más formában, eltérő jelentésekkel. Ezen két irodalmi alkotáson keresztül vizsgálom a labirintus modern változatát, valamint próbálom feltárni a két szöveg közötti hasonlóságokat és eltéréseket.



